ಪೊಲೀಸರ ಎದುರೇ ಲಾಕಪ್ನಿಂದ ಪರಾರಿಯಾದ ಕಳ್ಳ ನಿನ್ನೆ ರಾತ್ರಿ ಅರೆಸ್ಟ್ ತುಮಕೂರು: ಆರೋಪಿಯೊಬ್ಬ ಪೊಲೀಸರ ಕೈಗೆ ಸಿಕ್ಕ ಮೇಲೆ ಲಾಕಪ್ನಿಂದಲೆ ಪೊಲೀಸರ ಎದುರೇ ಎಸ್ಕೇಪ್ ಆದ ಘಟನೆ ಜಿಲ್ಲೆಯ ಕೋರಾ ಪೊಲೀಸ್ ಠಾಣೆಯಲ್ಲಿ ನಡೆದಿದೆ. ಮಧುಗಿರಿ ತಾಲೂಕಿನ ಕಾಟಗೊಂಡನ ಹಳ್ಳಿ ಗ್ರಾಮದ ರಾಜ38 ಅಲಿಯಾಸ್ ಪ್ರತಾಪ್ ಎನ್ನುವಾತ ರಾತ್ರಿ ವೇಳೆ ಮನೆಗೆ ನುಗ್ಗಿ ಮಹಿಳೆಯರ ಮಾಂಗಲ್ಯ ಸರಗಳನ್ನ ದೋಚುತ್ತಿದ್ದ. ಜನರ ದೂರಿ ಮೇರೆಗೆ ಶಿರಾ ಪೊಲೀಸರು ಆಗಸ್ಟ್ 05ರಂದು ಆರೋಪಿಯನ್ನು ಬಂಧಿಸಿದ್ದರು. ಚಾಲಕಿ ಆರೋಪಿ ಪೊಲೀಸ್ ಠಾಣೆಯಲ್ಲಿ ಊಟದ ಕವರ್ ಬಿಸಾಡುವ ನೆಪದಲ್ಲಿ ಲಾಕಪ್ನಿಂದ ಕುಂಟುತ್ತಾ ಹೊರಬಂದು ನಂತರ ಏಕಾಏಕಿ ಕಾಲ್ಕಿತ್ತು ಪರಾರಿಯಾಗಿದ್ದ. ಪೊಲೀಸರಿಗೆ ಯಾಮಾರಿಸಿ ಆರೋಪಿ ಪ್ರತಾಪನಿಗಾಗಿ ಬಲೆ ಬೀಸಿದ್ದ ಶಿರಾ ಪೊಲೀಸರ ವಿಶೇಷ ತಂಡ ಆಗಸ್ಟ್ 18ರಂದು ಮರುವೇಕೆರೆ ಗ್ರಾಮದಲ್ಲಿ ಅಡಗಿದ್ದ ಮಾಹಿತಿ ಮೇರೆಗೆ ಕಾರ್ಯಾಚರಣೆ ನಡೆಸಿ ಬಂಧಿಸಿದ್ದಾರೆ. ಬಂಧಿತ ಆರೋಪಿಯಿಂದ 10 ಲಕ್ಷ ಮೌಲ್ಯದ ಚಿನ್ನದ ಸರಗಳನ್ನು ಪೊಲೀಸರು ವಶಕ್ಕೆ ಪಡೆದಿದ್ದಾರೆ. ಆರೋಪಿ ಪ್ರತಾಪ್ ವಿರುದ್ಧ ಕೋರಾ ಪೊಲೀಸ್ ಠಾಣೆಯಲ್ಲಿ 07 ಪ್ರಕರಣಗಳು ಹಾಗೂ ಬೆಂಗಳೂರಿನ ಬಸವೇಶ್ವರ ನಗರ ಪೊಲೀಸ್ ಠಾಣೆಯಲ್ಲಿ 11 ಸುಲಿಗೆ ಪ್ರಕರಣಗಳು ದಾಖಲಾಗಿವೆ ಎಂದು ಜಿಲ್ಲಾ ಪೋಲೀಸ್ ವರಿಷ್ಠಾಧಿಕಾರಿ ಡಾ.ಕೆ.ವಂಶಿಕೃಷ್ಣ ಮಾಹಿತಿ ನೀಡಿದ್ದಾರೆ.